Til alle ledere og mellomledere September 2018

**Info om det nye personvernregelverket (GDPR)**

Det nye regelverket, som gjelder både privat og offentlig sektor, gir felles personvernregler for hele Europa. GDPR trådte i kraft i Norge 20. juli 2018.

**Hva betyr det for oss som jobber i kommunen?**

* GDPR gir ansvar og oppgaver til kommunen og rettigheter for innbyggerne.

**Oppgaver for kommunen:**

* Kartlegge fagsystemer og rutiner som inneholder personopplysninger
* Påse at vi har en hjemmel for å samle inn, behandle og beholde personopplysninger
* Avvik meldes i Compilo, personvernombudet sender melding til Datatilsynet og informerer de berørte der det er nødvendig
* Krav til personvernombud

Brudd på GDPR kan føre til betydelige økonomiske sanksjoner.

**Rettigheter for innbyggerne:**

* Rett til å få innsyn i hvilken informasjon kommunen sitter på
* Kan kreve at personopplysninger korrigeres eller slettes bl.a. når de er unøyaktige, ikke lenger er nødvendige for formålet, samtykket er trukket tilbake eller opplysningene er behandlet ulovlig.

**Eksempler på personopplysninger:**

Navn, adresse, telefonnummer, fødselsnummer, personnummer, bilder

**Eksempler på sensitive personopplysninger:**

Helseopplysninger, politisk tilhørighet, religion, fagforeningsmedlemskap

**Arbeidsgruppe:**

Rådmannen har satt ned ei arbeidsgruppe med representanter fra hver etat som har hatt et ekstra ansvar i kartleggingen og som fremover vil bidra inn i arbeidet med oppdateringer, rutiner og prosedyrer. I arbeidsgruppa sitter Hege Fåsen (personvernombud, rådmannskontoret), Linn Thon (personal), Grete Valstad (IT), Signe Saghei (dok.senteret), Tone Christine Cook (biblioteket/kultur), Heidi L. Tandberg (barnehage/undervisning), Eva-Kristine Hansen (helse- og sosial) og Dag Præsterud (teknisk).

**Personvernombudets rolle:**

Informere og gi råd overfor ansatte, følge opp regelverket og interne retningslinjer, være kontaktpunkt for innbyggerne og Datatilsynet.

**Status:**

Arbeidsgruppa har i samarbeid med systemansvarlige kartlagt alle kommunens fagsystemer. Det har blitt sett på hvilke systemer som behandler personopplysninger og sensitive personopplysninger. I tillegg er det utført ROS-analyser. Oversikt over hvilke fagsystemer vi har og tilhørende personopplysninger må jevnlig oppdateres. Videre er det utarbeidet personvernerklæring for alle ansatte (vedlagt). Denne vil bli sendt ut i forbindelse med ansettelser, men vi ber også om at den gjøres kjent blant alle ansatte. Det ligger info om GDPR både på ansattportalen og på hjemmesiden vår.

**Compilo:**

Protokoller, ROS-analyser og databehandleravtaler blir fortløpende lagt inn i Compilo. Her har vi også tilpasset maler vedr. rutiner og prosedyrer for vår kommune[[1]](#footnote-1).

I Compilo ligger bl.a. prosedyrer for:

1. Personvern og informasjonssikkerhet – den ansattes plikter
2. Informasjon til de registrerte (innbyggerne)
3. Prosedyre for innsamling av personopplysninger
4. Prosedyre for behandling av personopplysninger
5. Prosedyre ved anmodning om innsyn i personopplysninger
6. Prosedyre for anmodninger om korrigering av personopplysninger
7. Prosedyre for anmodninger om sletting av personopplysninger
8. Prosedyre for sletting av personopplysninger (uten anmodning)
9. Lagringstid og sletting av helse- og personopplysninger
10. Prosedyre for avvikshåndtering
11. Prosedyre for varsling til den registrerte om sikkerhetsbrudd

**Videre arbeid:**

Arbeidsgruppa skal lage ferdig protokoller og prosedyrer på interne rutiner (eks. bruk av minnepenn, sikkerhet og orden på eget kontor, jobbtelefoner osv.). I samråd med rådmannens ledergruppe vil vi sette i verk ulike tiltak der det er risiko for at personopplysninger ikke behandles i tråd med regelverket.

**Strakstiltak:**

Mange er flinke, men vi ber om at **alle:**

* Låser PC-skjermen før man går ut fra kontoret

(windowstast + L, eller ved å trykke ctrl+alt+delete og velge «lås datamaskinen»).

Det samme gjelder ved hjemmekontor

* Ikke lar dokumenter som inneholder personopplysninger ligge framme på kontoret når man selv ikke er på plass
* Logger helt ut og slår av PCen når man forlater kontoret på ettermiddagen/etter endt vakt
* Sikrer at ansatte har de rette tilgangene/rollene i fagsystemet, avslutter tilganger for ansatte som slutter
* Melder avvik i Compilo

Ta gjerne kontakt med personvernombudet for spørsmål eller kommentarer:

Hege Fåsen, tlf 32 78 93 09 /45 26 89 59, hege.fasen@modum.kommune.no

Vedlagt ligger personvernerklæring for ansatte.

1. Prosedyrer med MK i tittelen er tilpasset Modum kommune, de andre er maler fra Compilo som foreløpig ikke er gjennomgått. [↑](#footnote-ref-1)